  Анжелика Тихонова корреспондент 2020-тӥ арын Удмуртиысь гурт возёсъя но сиён-юонъя министерство элькунысь муш возисьёслэсь реестрзэс кылдытоз. Соин удыслэн федерал но элькун министерствоослэн, гурт муниципал кылдытэтъёслэн сайтъёсазы тодматскыны луоз. Со сярысь улосвыл министерстволэн пресс-службаез ивортэ. Туннэ Удмуртиын 3 сюрс 727 мушбакчаос лыдъясько. Соос пӧлысь 444-ез ветеринарно-санитарной паспортъёсын. Элькунамы оглом 46 сюрс 156 муш семьяос. Пӧлазы репродуктор но вань, мушъёслэсь пайдалыксэс будэтон ужен Можга ёросысь «Россия» огазеяськон выре Элькун кивалтэтлэн тӧроезлэн воштӥсез - гурт возёсъя но сиён-юонъя министр Ольга Абрамова гурт, фермер возёсъёсысь, ас юртъеръёсысь котькуд мушбакча лыдэ басьтэмын, котькуд гуртъя тодэтъёс (даннойёс) люкамын шуыса пусйиз. Со уж кылем арын лэсьтэм янгышъёсты палэнтон вылысь лэсьтэмын, миым бусыосты пестицидъёсын пазямен сэрен 0,3 процентэз мушъёс быризы. Туэ гурт предприятиосмы пульдостурынэз 21 процентлы тросгес кизьыны чаклало – 9 сюрс 800 гектаре интые 11 сюрс 800 гектаре. Соин ик со ужъёсты быдэстон ужпумъёсты азьвыл ик сэрттоно-пертчоно Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министрСо понна ик али Удмуртиысь гурт возёс музъемъёсын электрон картае тупатонъёс пырто. Отчы гуртъёсысь вань мушбакчаосты пыртозы. Карта вань тунсыкъяськисьёслы усьтэмын луоз. Тодэ вайытом, кылем арын мушъёс быремен сэрен ыштонъёс 1 миллион 500 сюрс манет луизы.  Тегъёс: Ижкар Удмуртия гуртвозёс гуртвозёсъяминистерство ОльгаАбрамова мушкась  